Ziņa presei 05.07.2021.

**“Mājas kafejnīcu dienas” visā Latvijā gaida viesus no jūlija līdz oktobrim**

**Šogad no jūlija līdz oktobrim dažādās vietās Latvijā notiks “Mājas kafejnīcu dienas”. Tā ir iespēja apceļot Latviju, baudot īpašus ēdienus, ko gatavojuši lauku saimnieki, uz nedēļas nogali pārvēršot savu sētu mājas kafejnīcā vai restorānā un galdā ceļot katrs savu meistarstiķi – ēdienu, kas ir pašu ģimenes un draugu iecienīts.**

**Kas ir “Mājas kafejnīcu dienas”?**

“Mājas kafejnīcu dienas” ir iespēja lauku apceļotājiem garšīgi paēst, ļaujoties saimnieku viesmīlībai, iepazīstot jaunas garšas baudas vai jūtoties „kā pie vecmāmiņas laukos”. Lauku ēdienu vērtība slēpjas ne tikai labi aizmirstās senajās receptēs, bet arī lauku produktu svaigumā „tieši no dobes”, ko lauku saimnieki labi prot izmantot arī mūsdienīgos ēdienos. Īsti saimnieki vienmēr būs priecīgi un gandarīti, redzot, ka viņu gatavotais ēdiens garšo ciemiņiem. Prieks ir abpusējs un jo lielāks tādēļ, ka šī ir īpaša pieredze, ko var izbaudīt tikai reizi gadā, un laba ēdiena bauda jau pati par sevi ir ceļojuma vērta.

Savas durvis ikvienam apmeklētājam vērs gan esoši ēdināšanas uzņēmumi, gan saimniecības un vietējie iedzīvotāji, kas ikdienā nenodarbojas ar ēdināšanu vai viesu uzņemšanu, bet īpaši šajās dienās  atver savas sētas vārtus, lai cienātu viesus ar sava novada vai ģimenes īpašajiem ēdieniem. “Mājas kafejnīcu dienās”   neizpaliks arī dažādas kultūras programmas: rokdarbi, spēles, nelieli koncerti, danči, priekšnesumi u.c.

 **Kur un kad notiek “Mājas kafejnīcu dienas”?**

“Mājas kafejnīcu dienas” notiek 32 apvidos visā Latvijā – no Kuldīgas novada un Leišmalītes Kurzemē līdz Piebalgai un Latgalei. Visa informācija par vietām, dalībniekiem un ēdienkartēm katrā mājas kafejnīcā atrodama mājas lapā [www.majaskafejnicas.lv](http://www.majaskafejnicas.lv), kur izvietota arī karte ar “Mājas kafejnīcu dienām” noteiktos reģionos un datumos. Mājas lapa tiek pastāvīgi papildināta ar jaunu dalībnieku informāciju.

“Mājas kafejnīcu dienas” iesāk Kuldīgas novads 10.-11. jūlijā. Kuldīga un Skrunda - divas pilsētas pie Ventas upes ar skaistākajām vietām Kurzemē, viesmīlīgiem un radošiem novadu iedzīvotājiem, kuri audzē un ražo kvalitatīvus produktus savās piemājas saimniecībās vai ģimenes ražotnēs. Deviņas mājas kafejnīcas 10. un 11. jūlijā aicina, ņemot piemēru no Ventas rāmā plūduma, bez steigas izbaudīt, sajust, sagaršot pilsētu apkārtnes daudzveidību un burvību. TASTE KULDĪGA "mājas kafejnīcu" centrā ir cilvēks un viņa radītais produkts, sākot no šitaki sēnēm, liellopu gaļas, olām un beidzot ar čili pipariem un kazas krēmsieru. Saimnieki atvērs viesiem savas saimniecības, iepazīstinās ar savu dzīvesveidu un radīs iespēju nogaršot saimniecībai raksturīgos produktus.  Kuldīgas novada piedāvājums: [www.majaskafejnicas.lv/kuldiga](http://www.majaskafejnicas.lv/kuldiga)

**“Mājas kafejnīcu dienu” kalendārs:**

**10.-11.jūlijs**

* Kuldīgas novads 10.-11.07.2021.

**16.-18. jūlijs**

* Dienvidkurzemes dienvidi - Rucavas, Nīcas un Grobiņas novads 16.-18.07.2021.
* Limbažu puse 16.-18.07.2021.
* Piebalga - Jaunpiebalgas un Vecpiebalgas novads 17.07.2021.

**23.-25. jūlijs**

* Vidusdaugava - Aizkraukles novads 24.-25.07.2021.

(Koknese, Aizkraukle, Skrīveri, Pļaviņas, Jaunjelgava, Nereta)

* Dienvidlatgale - Daugavpils pilsēta, Daugavpils, Dagdas un Krāslavas novadi  23.-24.07.2021.
* Bauskas novads - Bauska, Iecava, Rundāle, Vecumnieki 23.-24.07.2021.

**1.augusts**

* Siguldas novads 01.08.2021.

**6.-8. augusts**

* Dienvidkurzemes ziemeļi - Pāvilosta, Aizpute, Cīrava, Durbe, Kazdanga, Laža, Kalvene 06.-07.08.2021.
* Leišmalīte - Priekules un Vaiņodes novadi 06.-08.08.2021.
* Valmieras novads 07.-08.08.2021.

**13.-15. augusts**

* Viduslatgale - Aglona, Preiļu, Rēzeknes un Ludzas novadi 13.-14.08.2021.
* Saldus novads 14.08.2021.
* Valkas novads 14.-15.08.2021.
* Cesvaine un Lubāna 14.-15.08.2021.

**21.-22. augusts**

* Suitu novads - Alsunga, Gudenieki, Jūrkalne 21.08.2021.
* Smiltenes novads - Rauna, Ape, Smiltene 21.-22.08.2021.

**27.-29. augusts**

* Aizsargājamo ainavu apvidus "Veclaicene" 28.08.2021.
* Mērsraga un Rojas puse 27.-28.08.2021.
* Ziemeļlatgale - Balvu novads (Balvi, Viļaka, Rugāji, Baltinava) 28.-29.08.2021.

**03.-05. septembris**

* Talsi un apkārtne 03.-05.09.2021.
* Gulbenes novads 04.09.2021.
* Ropažu un Salaspils novadi 04.09.2021.
* Saviļņojošā Vidzeme - Carnikavas, Saulkrastu, Salacgrīvas un Alojas novadi 04.-05.09.2021.

**11.-12. septembris**

* Lībiešu krasts un Dundaga – Ovīši, Lūžņa, Miķeļtornis, Lielirbe, Sīkrags, 11.-12.09.2021

Mazirbe, Košrags, Pirtaks, Saunags, Vaide, Kolka, Uši, Aizklāņi, Melnsils, Pūrciems,

Ģipka un Dundagas pagasts

* Jēkabpils novads un Sēlija - Jēkabpils, Sala, Viesīte, Aknīste, Krustpils 11.-12.09.2021.

**17.-19.septembris**

* Ķekavas novads - Ķekava, Daugmale, Baloži, Baldone 17.-19.09.2021.
* Līgatnes novads 17.-19.09.2021.

**25.-26. septembris**

* Cēsu puse - Pārgauja, Priekuļi, Skujene, Cēsis 25.-26.09.2021.
* Dobele novads - Dobele, Tērvete, Auce 25.-26.09.2021.

**02.-03. oktobris**

* Kurzemes pievārte – Engure, Tukums, Jaunpils, Kandava, Ķemeru Nacionālais parks 02.-03.10.2021.
* Ogres novads - Lielvārde, Ķegums, Ogre, Ikšķile 02.-03.10.2021.

**Ceļotāju ievērībai:**

* Plānojot maršrutu, **obligāti piesakiet savu apmeklējumu**! Kontaktinformāciju atradīsiet [www.majaskafejnicas.lv](http://www.majaskafejnicas.lv), atverot konkrēto piedāvājumu.
* Pievērsiet uzmanību dalībnieku piedāvājuma datumam un laikam! Pasākuma norises laiks kā norādīts katra dalībnieka piedāvājumā.
* **Ievērojiet visus valstī noteiktos epidemioloģiskās drošības pasākumus** un esiet atbildīgi pret sevi, saimniekiem un citiem apmeklētājiem! Aktuālajai informācijai par epidemioloģisko situāciju seko līdzi [www.spkc.gov.lv](http://www.spkc.gov.lv) un [covid19.gov.lv](http://covid19.gov.lv).
* Epidemioloģiskās situācijas dēļ iespējamas piedāvājumu izmaiņas, kuras varēs atrast sadaļās [www.majaskafejnicas.lv](http://www.majaskafejnicas.lv), atverot konkrēto piedāvājumu vai sazinoties ar dalībniekiem.
* Daļā no "mājas kafejnīcām" norēķini būs iespējami tikai skaidrā naudā!

Dodamies gardēžu ceļojumā un mielojamies laukos katru nedēļas nogali no jūlija līdz pat oktobrim! Labu apetīti!

“Mājas kafejnīcu dienas” organizē Latvijas Lauku tūrisma asociācija “Lauku ceļotājs” un Latvijas Investīciju un attīstības aģentūra.



Seko jaunumiem:
[facebook.com/Laukucelotajs](https://www.facebook.com/Laukucelotajs)

Asnāte Ziemele, Latvijas Lauku tūrisma asociācijas “Lauku ceļotājs” prezidente
Saziņai: Anna Palelione,
pasākuma “Mājas kafejnīcu dienas” koordinatore (tel. 22495916).

*Par biedrību „Lauku ceļotājs”:* *Biedrība „Lauku ceļotājs” ir vecākā un spēcīgākā lauku tūrisma organizācija Latvijā, dibināta 1993. gadā. Biedrības mērķis ir lauku tūrisma attīstība Latvijā kopējā lauku ekonomikas kontekstā, sadarbojoties ar lauksaimniecības, pašvaldību, dabas aizsardzības un citām nozarēm. „Lauku ceļotājs” pārstāv savu biedru intereses, iesaistās uzņēmējiem labvēlīgas politikas veidošanā, kalpo kā profesionālas informācijas forums un mārketinga platforma. „Lauku ceļotāja” biedri ir lauku tūrisma, lauksaimniecības, amatniecības uzņēmēji, pašvaldības, valsts iestāžu un organizāciju struktūrvienības visos Latvijas novados.*

*Projekts "Lauku dzīvesveids – Pievilcīgu lauku dzīvesveida galamērķu radīšana" tiek realizēts ar Eiropas Savienības un Eiropas Reģionālās attīstības fonda Centrālā Baltijas jūras reģiona pārrobežu sadarbības programmas 2014.–2020. gadam atbalstu.*

*Šī informācija atspoguļo autora viedokli. Programmas vadošā iestāde neatbild par tajā ietvertās informācijas iespējamo izmantošanu.*

* *